Հավելված N1

Հայաստանի Հանրապետության Արմավիրի մարզի

Մեծամոր համայնքի ավագանու 2024 թվականի

դեկտեմբերի 13-ի N 202-Ա որոշման

*ՄԵԾԱՄՈՐ ՀԱՄԱՅՆՔԻ ՀԱՄԱՅՆՔԱՅԻՆ ԵՆԹԱԿԱՅՈՒԹՅԱՆ ՆԱԽԱԴՊՐՈՑԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ՎԱՐՁԱՎՃԱՐՆԵՐԻ 2025 ԹՎԱԿԱՆԻ ՀԱՄԱՐ ԱՐՏՈՆՈՒԹՅՈՒՆՆԵՐԻ ՉԱՓԱՆԻՇՆԵՐԸ ԵՎ ԱՆՀՐԱԺԵՇՏ ՓԱՍՏԱԹՂԹԵՐԻ ՑԱՆԿԸ*

 1. Մեծամոր  համայնքի   ենթակայության նախադպրոցական ուսումնական հաստատությունների ծառայություններից օգտվողների համար՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման վճարի՝ 2025  թվականի  համար  սահմանված  դրույքաչափի  նկատմամբ  կիրառվում է զրոյական դրույքաչափի արտոնություն, եթե  երեխայի ծնողները կամ ծնողներից մեկը կամ նրա օրինական ներկայացուցիչները կամ օրինական ներկայացուցիչներից մեկը մշտապես կամ փաստացի հաշվառված են Մեծամոր համայնքում և՝

ա․երեխան զոհված ազատամարտիկի ընտանիքի անդամ է,

բ. երկկողմանի ծնողազուրկ երեխա է

գ. 1-ին կամ 2-րդ կարգի հաշմանդամություն ունեցող ծնողի երեխա է

դ. նպաստառու ընտանիքի երեխա է

2. Մեծամոր  համայնքի  ենթակայության նախադպրոցական ուսումնական ծառայություններից օգտվողների համար՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման վճարի՝  2025  թվականի   
 համար  սահմանված  դրույքաչափի  նկատմամբ կիրառվում է  50%  նվազեցման   
արտոնություն, եթե  երեխայի ծնողները կամ ծնողներից մեկը կամ նրա օրինական ներկայացուցիչները կամ օրինական ներկայացուցիչներից մեկը մշտապես կամ փաստացի հաշվառված են Մեծամոր համայնքում և՝

ա. միայնակ մայրերի և միակողմանի ծնողազուրկ երեխաների համար

բ. ընտանիքի երեք և ավելի անչափահաս երեխաներից միևնույն նախադպրոցական  ուսումնական հաստատություն հաճախող երկու և ավելի երեխաների համար

3.  Սույն  որոշմամբ  նախատեսված  արտոնությունների  կիրառման  համար  հիմք   են  
 հանդիսանում  հետևյալ  փաստաթղթերը՝

1) Սույն որոշման 1-ին կետի 1-ին ենթակետի «ա» պարբերությունում  նշված  դեպքերում՝

երեխայի ծնողի կամ նրա օրինական ներկայացուցչի դիմումը, որին կցվում են վերջինիս անձնագրի  պատճենը,  երեխայի  ծննդյան  վկայականի  պատճենը, երեխայի ընտանիքի անդամի մահվան վկայականի  պատճենը, համապատասխան փաստաթուղթ մարտական գործողություններին մասնակից լինելու մասին,  տեղեկանք բնակչության ռեգիստրում հաշվառված լինելու մասին:

2) որոշման 1-ին կետի 1-ին ենթակետի «բ» պարբերությունում  նշված  դեպքերում՝

օրինական  ներկայացուցչի  դիմումը, որին  կցվում  են  վերջինիս  անձնագրի  պատճենը,   
երեխայի ծննդյան վկայականի պատճենը, երեխայի ծնողների մահվան վկայականների  
պատճեները, տեղեկանք բնակչության ռեգիստրում հաշվառված լինելու մասին.

3) որոշման 1-ին կետի 1-ին ենթակետի «գ» պարբերությունում  նշված դեպքերում՝

երեխայի  ծնողի  կամ  նրա  օրինական  ներկայացուցչի  դիմումը, որին  կցվում  են   
վերջինիս  անձնագրի պատճենը,  երեխայի  ծննդյան  վկայականի  պատճենը,   
հաշմանդամություն ունեցող  անձի  կարգավիճակը  հավաստող,  այդ  թվում`  
բժշկասոցիալական փորձաքննության ոլորտում իրավասու պետական մարմնի որոշման պատճենը, տեղեկանք  բնակչության ռեգիստրում հաշվառված լինելու մասին.

4) որոշման 1-ին կետի 1-ին ենթակետի «դ» պարբերությունում  նշված դեպքերում՝

երեխայի  ծնողի  կամ  նրա  օրինական  ներկայացուցչի  դիմումը, որին  կցվում  են  վերջինիս  անձնագրի պատճենը, երեխայի  ծննդյան  վկայականի  պատճենը, նպաստառու լինելու մասին տեղեկանքը, տեղեկանք բնակչության ռեգիստրում հաշվառված լինելու   
մասին.

 5) որոշման 1-ին կետի 2-րդ ենթակետի «ա» պարբերությունում  նշված դեպքերում՝

երեխայի  ծնողի  կամ  նրա  օրինական  ներկայացուցչի դիմումը, որին  կցվում են  վերջինիս   
անձնագրի  պատճենը,  երեխայի  ծննդյան  վկայականի  պատճենը,  ՔԿԱԳ  բաժնի   տեղեկանքը`  երեխայի  ծննդյան   վկայականում ծնողի  մասին  տեղեկություններ   
մտցնելու  հիմքի վերաբերյալ, տեղեկանք բնակչության ռեգիստրում հաշվառված լինելու մասին.

6) որոշման 1-ին կետի 2-րդ ենթակետի «ա» պարբերությունում  նշված դեպքերում՝

երեխայի ծնողի կամ նրա օրինական ներկայացուցչի դիմումը, որին կցվում են վերջինիս անձնագրի պատճենը,  երեխայի  ծննդյան  վկայականի  պատճենը, երեխայի ծնողի մահվան վկայականի պատճենը, տեղեկանք բնակչության ռեգիստրում հաշվառ ված լինելու մասին.

7) որոշման 1-ին կետի 2-րդ ենթակետի «բ» պարբերությունում  նշված դեպքերում՝

երեխայի ծնողի կամ նրա օրինական ներկայացուցչի դիմումը, որին կցվում են վերջինիս անձնագրի պատճենը,  երեխայի ծննդյան վկայականի պատճենը, տեղեկանք երեխաների միևնույն նախադպրոցական ուսումնական հաստատություն հաճախելու վերաբերյալ,  տեղեկանք բնակչության ռեգիստրում հաշվառված լինելու մասին:

**Աշխատակազմի քարտուղար Մ. Հովհաննիսյան**